b'\n_START_ARTICLE_\nRock progressiu\n_START_SECTION_\nM\xc3\xbasics i grups destacats\n_START_PARAGRAPH_\nEntre els grups i compositors que es poden considerar representants d\'aquest tipus de m\xc3\xbasica, durant tota llur traject\xc3\xb2ria o almenys en certs moments, destaquen King Crimson, The Alan Parsons Project, Rush, Camel, Supertramp, Pink Floyd, Genesis, Yes, Emerson, Lake and Palmer, Queen o Jethro Tull. _NEWLINE_Durant la d\xc3\xa8cada dels vuitanta aquest corrent musical va viure un renaixement amb grups com Marillion, IQ, Pallas, Twelfth Night i Pendragon. Als anys noranta, aquest renaixement es va consolidar amb l\'aportaci\xc3\xb3 de grups com Arena, Dream Theater, Spock\'s Beard i Tool.\n_START_SECTION_\nAls Pa\xc3\xafsos Catalans\n_START_PARAGRAPH_\nA Catalunya van destacar inicialment Maquina!, Fusioon i Om, i posteriorment la formaci\xc3\xb3 Iceberg, una important refer\xc3\xa8ncia a nivell espanyol. Cal destacar igualment Pau Riba, influ\xc3\xaft fortament per l\'acid rock i el rock progressiu. _NEWLINE_L\'any 1971 es va celebrar el Festival de M\xc3\xbasica Progressiva de Granollers. Es va realitzar al camp de futbol de Palou, durant 20 hores a l\'aire lliure es van poder sentir tot un seguit de grups. Destacant els brit\xc3\xa0nics Family; i d\'altres formacions com Pau Riba, els sevillans Smash o M\xc3\xa0quina!._NEWLINE_A partir de la d\xc3\xa8cada dels 90 el rock progressiu catal\xc3\xa0 experimenta una revifada amb el naixement de grups com Alquilbencil, Amarok, The Knife, Quars, Dif\xc3\xadcil Equilibrio, Dr. No, Dracma, Herba d\'Hamel\xc3\xad o Pi-2. _NEWLINE_De 1999 fins a 2008 es va celebrar anualment a Tiana el Festival de Rock Progressiu "Tiana Prog", que va arribar ser un dels principals esdeveniments del g\xc3\xa8nere del sud d\'Europa. Durant la seva exist\xc3\xa8ncia van desfilar per Tiana destacats grups i int\xc3\xa8rprets internacionals i tamb\xc3\xa9 catalans._NEWLINE_Al Pa\xc3\xads Valenci\xc3\xa0 destaquen Numen, Tarantula, Old Future Crash, Mind\'s Doors i Northen Lights.'